CELEX: 32018D0607(01)
Language: lt
Date: 2018-06-06 00:00:00
Title: 2018 m. birželio 6 d. Komisijos įgyvendinimo sprendimas dėl veikliųjų medžiagų patvirtinimų, kurie nustoja galioti 2022, 2023 ir 2024 m., atnaujinimo paraiškų vertinimo darbo programos sudarymo pagal Europos Parlamento ir Tarybos reglamentą (EB) Nr. 1107/2009 (Tekstas svarbus EEE.)

7.6.2018   
            
            
               LT
            
            
               Europos Sąjungos oficialusis leidinys
            
            
               C 195/20
            
         KOMISIJOS ĮGYVENDINIMO SPRENDIMAS
   2018 m. birželio 6 d.
   dėl veikliųjų medžiagų patvirtinimų, kurie nustoja galioti 2022, 2023 ir 2024 m., atnaujinimo paraiškų vertinimo darbo programos sudarymo pagal Europos Parlamento ir Tarybos reglamentą (EB) Nr. 1107/2009
   (Tekstas svarbus EEE)
   (2018/C 195/07)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 18 straipsnį,
   kadangi:
   
               (1)
            
            
               daug veikliųjų medžiagų, kurios patvirtintos pagal Reglamentą (EB) Nr. 1107/2009 ir įtrauktos į Komisijos įgyvendinimo reglamento Nr. 540/2011 (2) priedo B ir E dalių sąrašus, patvirtinimų nustos galioti 2022 m. sausio 1 d. – 2024 m. gruodžio 31 d. Tos veikliosios medžiagos ir valstybės narės, įgaliotos atlikti jų vertinimą, siekiant atnaujinti patvirtinimus, įtrauktos į Komisijos įgyvendinimo reglamento (ES) Nr. 686/2012 (3) priedo C dalies sąrašą, kuriame prie kiekvienos veikliosios medžiagos nurodyta jos ataskaitą rengianti valstybė narė ir bendrai ataskaitą rengianti valstybė narė;
            
         
               (2)
            
            
               atsižvelgiant į tai, kiek valstybėms narėms ir Europos maisto saugos tarnybai (toliau – Tarnyba) reikia laiko ir išteklių šių veikliųjų medžiagų patvirtinimų atnaujinimo paraiškoms įvertinti, būtina sudaryti darbo programą, pagal kurią panašios veikliosios medžiagos būtų suskirstytos į grupes ir būtų nustatyti prioritetai, atsižvelgiant į su žmonių ir gyvūnų sveikata ar aplinka susijusius saugos aspektus, kaip nustatyta Reglamento (EB) Nr. 1107/2009 18 straipsnyje;
            
         
               (3)
            
            
               taip pat tikslinga nustatyti medžiagas, kurios, kaip numanoma, dėl savo savybių gali neatitikti Reglamento (EB) Nr. 1107/2009 II priedo 3.6.2–3.6.5 ir 3.7 punktuose nustatytų patvirtinimo kriterijų, ir siekti, kad jų vertinimas būtų atliekamas prioritetine tvarka;
            
         
               (4)
            
            
               tikslinga nustatyti tas Įgyvendinimo reglamento (ES) Nr. 686/2012 priedo C dalies sąraše išvardytas veikliąsias medžiagas, kurios Įgyvendinimo reglamento (EB) Nr. 540/2011 priedo E dalies sąraše įvardytos kaip keistinos medžiagos ir kurių patvirtinimo galiojimo laikotarpis dėl jų savybių neviršija septynerių metų. Taip pat tikslinga nustatyti tas medžiagas, kurios Komisijos įgyvendinimo reglamento (ES) 2015/408 (4) priedo sąraše įvardytos kaip keistinos medžiagos. Programoje pirmenybė turėtų būti teikiama jų vertinimui;
            
         
               (5)
            
            
               veikliųjų medžiagų fluksapiroksado, biksafeno, sedaksano, penflufeno ir pentiopirado savybės yra panašios. Veikliųjų medžiagų dinatrio fosfonatų ir kalio fosfonatų savybės yra panašios. Veikliųjų medžiagų eugenolio, geraniolio ir timolio savybės yra panašios. Veikliųjų medžiagų Trichoderma atroviride (padermė I-1237) ir Trichoderma asperellum (padermė T34) savybės yra panašios. Veikliųjų medžiagų benzovindiflupiro ir izopirazamo savybės yra panašios. Kadangi tikslinga suderinti Tarnybos atliekamo panašių savybių turinčių medžiagų vertinimo ir tarpusavio vertinimo proceso terminus, šių medžiagų dokumentų rinkiniai atitinkamoms ataskaitas rengiančioms valstybėms narėms turėtų būti pateikti per tą patį laikotarpį;
            
         
               (6)
            
            
               atsižvelgiant į patvirtinimų atnaujinimo paraiškų vertinimą atliekančių institucijų turimus išteklius, neatmestina galimybė, kad dėl šiuo sprendimu nustatyto dalies medžiagų vertinimo prioritetine tvarka kai kurių kitų veikliųjų medžiagų patvirtinimas gali baigti galioti iki priimant sprendimą dėl tų medžiagų patvirtinimo atnaujinimo. Tokiais atvejais tokių veikliųjų medžiagų patvirtinimo laikotarpis turėtų būti laiku pratęstas pagal Reglamento (EB) Nr. 1107/2009 17 straipsnį;
            
         
               (7)
            
            
               be nuostatos dėl panašių veikliųjų medžiagų sugrupavimo pagal jų vertinimo prioritetus, Reglamento (EB) Nr. 1107/2009 18 straipsnyje taip pat nustatyta, kad darbo programa turi apimti kai kuriuos konkrečius aspektus. Įgyvendinimo reglamentais (ES) Nr. 844/2012 ir (ES) Nr. 686/2012 įgyvendinami atitinkamai Reglamento (EB) Nr. 1107/2009 18 straipsnio antros pastraipos a–e ir f punktai,
            
         NUSPRENDĖ:
   Vienintelis straipsnis
   Priimama šio sprendimo priede nustatyta darbo programa.
   
      Priimta Briuselyje 2018 m. birželio 6 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 309, 2009 11 24, p. 1.
   
      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (3)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų, kurių patvirtinimo galiojimas baigiasi ne vėliau kaip 2018 m. gruodžio 31 d., vertinimą, reikalingą patvirtinimui atnaujinti (OL L 200, 2012 7 27, p. 5).
   
      (4)  2015 m. kovo 11 d. Komisijos įgyvendinimo reglamentas (ES) 2015/408 dėl Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką 80 straipsnio 7 dalies įgyvendinimo ir dėl keistinų medžiagų sąrašo sudarymo (OL L 67, 2015 3 12, p. 18).
   
      PRIEDAS
      
         1)   
         
            Darbo programa susijusi su pagal Reglamentą (EB) Nr. 1107/2009 patvirtintomis veikliosiomis medžiagomis, išvardytomis Įgyvendinimo reglamento (ES) Nr. 686/2012 C dalyje.
         
      
      
         2)   
         Veikliųjų medžiagų patvirtinimų atnaujinimo paraiškų vertinimo prioritetai ir panašių veikliųjų medžiagų suskirstymas į grupes, kaip nustatyta Reglamento (EB) Nr. 1107/2009 18 straipsnyje:
         
                     a)
                  
                  
                     veikliųjų medžiagų, kurios, kaip numatoma, dėl savo savybių gali neatitikti Reglamento (EB) Nr. 1107/2009 II priedo 3.6.2–3.6.5 ir 3.7 punktuose nustatytų patvirtinimo kriterijų, patvirtinimų atnaujinimo paraiškos vertinamos prioritetine tvarka. Todėl toks vertinimas turi būti atliekamas nedelsiant arba kiek įmanoma greičiau;
                  
               
                     b)
                  
                  
                     veikliųjų medžiagų, kurios Reglamento (ES) Nr. 540/2011 priedo E dalyje įvardytos kaip keistinos medžiagos ir kurios dėl savo savybių patvirtinamos ne ilgesniam kaip septynerių metų laikotarpiui, patvirtinimų atnaujinimo paraiškos vertinamos prioritetine tvarka. Veikliųjų medžiagų, kurios išvardytos Reglamento (ES) Nr. 2015/408 priede, patvirtinimų atnaujinimo paraiškos taip pat vertinamos prioritetine tvarka. Todėl toks vertinimas turi būti atliekamas nedelsiant arba kiek įmanoma greičiau;
                  
               
                     c)
                  
                  
                     atsižvelgiant į veikliųjų medžiagų atitinkamų savybių panašumus, kai dokumentų rinkinių pateikimo datos yra skirtingos, jų patvirtinimo laikotarpis, prireikus, laiku pratęsiamas pagal Reglamento (EB) Nr. 1107/2009 17 straipsnį, siekiant suderinti Tarnybos atliekamo toliau nurodytų medžiagų vertinimo ir tarpusavio vertinimo proceso terminus:
                     
                                 i)
                              
                              
                                 fluksapiroksado, biksafeno, sedaksano, penflufeno ir pentiopirado;
                              
                           
                                 ii)
                              
                              
                                 dinatrio fosfonatų ir kalio fosfonatų;
                              
                           
                                 iii)
                              
                              
                                 eugenolio, geraniolio ir timolio;
                              
                           
                                 iv)
                              
                              
                                 
                                    Trichoderma atroviride (padermė I-1237) ir Trichoderma asperellum (padermė T34);
                              
                           
                                 v)
                              
                              
                                 benzovindiflupiro ir izopirazamo;
                              
                           
               
                     d)
                  
                  
                     jei tam tikrų veikliųjų medžiagų, kurioms netaikomi a ir b punktai, patvirtinimas, tikėtina, baigsis anksčiau negu bus priimtas sprendimas dėl jų patvirtinimo atnaujinimo dėl priežasčių, kurių pareiškėjas negali kontroliuoti, tokių veikliųjų medžiagų patvirtinimo laikotarpis laiku pratęsiamas pagal Reglamento (EB) Nr. 1107/2009 17 straipsnį.